**Jan Davidsz. de Heem** tai kokonaisuudessaan Jan Davidszoon de Heem (huhtikuu 1606 Utrecht – 9. helmikuuta 1684 Antwerpen) oli Alankomaiden kultakauden aikana vaikuttanut taidemaalari. De Heem maalasi erilaisia aiheita, mutta hänet tunnetaan erityisesti ylitsevuotavan runsaista ja värikkäistä kukka- ja hedelmäasetelmistaan.

Elämä ja ura
------------

*Kymmenvuotiaan Englannin prinssin William III:n muotokuva*, n. 1670, 132x108 cm, Museum of Fine Arts of Lyon, Lyon.
Jan de Heem syntyi nimellä Jan Davidszoon van Antwerpen. Hänen isänsä oli muusikko David van Antwerpen. De Heemin varhaisista opinnoista tiedetään vähän. Hän siirtyi Leideniin, jossa hän maalasi symbolisia vanitas-asetelmia, joiden väripaletti oli lähes monokromaattisen rajoitettu. Näissä töissä näkyvät Rembrandtin ja Jan Lievensin vaikutteet.

Vuonna 1635 katolinen de Heem muutti Antewerpiin nykyisen Belgian alueelle, joka oli alueen katolisuuden ydinaluetta. Siellä hänestä tuli Pyhän Luukkaan taidemaalarien killan jäsen. Antwerpissa De Heemin tyyli kehittyi runsaaksi väri-iloitteluksi, josta hänet on myöhemmin tunnettu. De Heem jatkoi liikkumista etelän Antwerpin ja pohjoisen Utrechtin välillä ja työskenteli molemmissa kaupungeissa. Vuosien 1667 ja 1672 välillä de Heem opetti ja työskenteli omassa ateljeessaan Utrechtissa.

De Heem oli omana aikanaan erittäin arvostettu. Häntä pidettiin yleisesti yhtenä aikakauden parhaista maalareista. Hän oli myös kaupallisesti erittäin menestynyt. De Heemin prinssi William III:n muotokuvasta saama 2 000 guldenia oli yksi korkeimmista yksittäisestä maalauksesta maksetuista palkkioista koko Alankomaiden kultakauden aikana.

De Heemin vaikutus Alankomaiden alueen asetelmamaalauksen perinteeseen oli erittäin merkittävä. Lähes kaikki hänen jälkeensä maalanneet asetelmamaalarit ovat saaneet vaikutteita de Heemin töistä, myös Willem Kalfin and Abraham van Beyerenin kaltaiset tunnustetut mestarit. De Heem työskenteli ja vaikutti useassa kaupungissa Alankomaiden alueella, ja hänen työtään seurattiin ja imitoitiin Leidenissä, Antwerpissa ja Utrechtissa. De Heemin pojista Cornelius de Heemistä (1631–95) ja Jan Jansz. de Heemistä (1650–1695) tuli myös maalareita, jotka jatkoivat isänsä aiheiden käsittelyä.

Tyyli ja teokset
----------------

De Heem tunnetaan nykyisin erityisesti hyvin runsaista ja värikkäistä kukka- ja hedelmäasetelmistaan. Hän aloitti kuitenkin uransa lähes päinvastaisilla teoksilla, maalaamalla monokromaattisia ja sommittelultaan selkeitä ja yksinkertaisia vanitas-asetelmia. Muutos de Heemin taiteessa tapahtui hänen muutettuaan etelään Antwerpin alueelle vuonna 1635. Kukka- ja hedelmäaiheiden lisäksi de Heem maalasi *pronkstilleven*-nimellä kutsuttuja koristeellisia ja runsaita pöytäasetelmia. De Heemin asetelmien kukilla ja esineillä oli symbolinen, usein uskonnollinen merkitys.

Teoksia
-------

* Vanitas-asetelma, n.1630, 23.2 × 34.6 cm, Nationalmuseum, Tukholma.*Vanitas-asetelma*, n.1630, 23.2 × 34.6 cm, Nationalmuseum, Tukholma.
* Aamiaisasetelma. Samppanjalasi ja piippu, 1642, 47 × 59 cm, Residenzgalerie, Salzburg.*Aamiaisasetelma. Samppanjalasi ja piippu*, 1642, 47 × 59 cm, Residenzgalerie, Salzburg.
* Hedelmien ja kukkaseppeleiden kehystämä ehtoollismalja, 1648, 138 × 125.5 cm, Kunsthistorisches Museum, Wien.*Hedelmien ja kukkaseppeleiden kehystämä ehtoollismalja,* 1648*,* 138 × 125.5 cm, Kunsthistorisches Museum, Wien.
* Kukkavaasi, n. 1660, 69.6 × 56.5 cm, National Gallery of Art, Washington.*Kukkavaasi*, n. 1660, 69.6 × 56.5 cm, National Gallery of Art, Washington.
* Kukka-asetelma lasimaljakossa, hedelmiä, n. 1665, 53 × 41 cm, Thyssen-Bornemisza, Madrid.*Kukka-asetelma lasimaljakossa, hedelmiä,* n. 1665, 53 × 41 cm, Thyssen-Bornemisza, Madrid.
* Kukka-asetelma, hedelmäkulho ja ostereita, n. 1665/1666, 72.8 × 67.8 cm, Nationalmuseum, Tukholma.*Kukka-asetelma, hedelmäkulho ja ostereita*, n. 1665/1666, 72.8 × 67.8 cm, Nationalmuseum, Tukholma.
* Hedelmien ja kukkien seppele, 1650–1660?, 60.2 × 74.7 cm, Mauritshuis, Haag.*Hedelmien ja kukkien seppele*, 1650–1660?, 60.2 × 74.7 cm, Mauritshuis, Haag.
* Kymmenvuotiaan Englannin prinssin William III of England muotokuva, n. 1670, 132 × 108 cm, Museum of Fine Arts of Lyon, Lyon.*Kymmenvuotiaan Englannin prinssin William III of England muotokuva*, n. 1670, 132 × 108 cm, Museum of Fine Arts of Lyon, Lyon.
* Asetelma kovakivipöydällä kivimuurin edessä, n. 1675, 55.5 × 66.5 cm, yksityiskokoelma.*Asetelma kovakivipöydällä kivimuurin edessä,* n. 1675, 55.5 × 66.5 cm, yksityiskokoelma.

Lähteet
-------

1. ↑  Discover painter, draftsman Jan Davidsz. de Heem *rkd.nl*. Viitattu 1.10.2020. (englanniksi)
2. 1 2  Brenner, Carla & Riddell, Jennifer & Moore, Barbara: *Painting in the Dutch Golden Age - A Profile of the Seventeenth Century*, s. 140. Washington: National Gallery of Art, Washington, 2007.
3. 1 2 3 4  Turner, Jane, 1956-: *From Rembrandt to Vermeer : 17th-century Dutch artists*, s. 147–148. New York: St. Martin's Press, 2000. 43114315. ISBN 0-312-22972-0, 978-0-312-22972-6. Teoksen verkkoversio (viitattu 29.9.2020).

Aiheesta muualla
----------------

* Kuvia tai muita tiedostoja aiheesta **Jan Davidsz. de Heem** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Ranska
* BnF data
* Saksa
* Israel
* Belgia
* Yhdysvallat
* Alankomaat
* Puola

 |
|  |
| Taiteenala | 
* KulturNav
* Victoria
* Prado
* RKD Artists
* Städel
* ULAN

 |
|  |
| Henkilöt | 
* Alankomaat
* Deutsche Biographie

 |
|  |
| Muut | 
* Europeana
* SNAC
* IdRef

 |

 |